section_heading: Povijest
paragraph_text: Školu ESCP je 1819. osnovala skupina ekonomskih stručnjaka i poslovnih ljudi u koje spadaju i ekonomist Jean-Baptiste Say i trgovac Vital Roux. ESCP Europa bila je prva poslovna škola na svijetu. Jean-Baptiste Say bio je zagovornik ekonomskog liberalizma i često mu se pripisuje osnivanje koncepta poduzetništva već 1800-te godine. Vital Roux je posebno poznat po velikom doprinosu razradi Trgovačkog zakonika 1807., kao i za napredna razmišljanja u polju inovativne pedagogije.